La gorra paracaigudista fou dissenyada pel capità Tourret per al seu grup de paracaigudistes, cap al juliol de 1953, durant la Guerra d'Indoxina. El seu cap, el cèlebre Marcel Bigeard, llavors major ("commandant"), l'adoptà per a tota la unitat, el 6è BPC ("Bataillon de parachutistes coloniaux"), irreglamentàriament, cap al novembre de 1953, amb la intenció de distingir-se, enorgullir els seus homes i cridar l'atenció dels mitjans; per això en francès aquesta lligadura és coneguda com a "casquette Bigeard". El fet que es confeccionés sempre en patró lleopard la feia més conspícua encara (si bé era l'opció lògica, atès que l'uniforme de campanya dels paracaigudistes francesos era tot d'aquest patró).